Írország normann inváziója után, 1329-ben az új urak Desmond grófjának címét és birtokát Maurice FitzGeraldnak adományozták. Ez a család népszerű volt az egyszerű írek közt és azt tartották róla, hogy „írebb lett az íreknél”. Írország Tudor újrameghódítása idején a Fitzgeraldok ellenálltak az angol hivatalnokoknak, akikről úgy vélték, a rivális Butler családot támogatják az ő ellenükben. Ez az ellenségeskedés vezetett 1569 és 1573, később 1579 és 1583 között a Desmond lázadásokhoz.